**PATVIRTINTA**

Kauno Motiejaus Valančiaus mokyklos- darželio

direktoriaus 2021m. sausio 20 d.

įsakymu Nr.V1-6

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ, JŲ**

**TĖVŲ, MOKYTOJŲ VIRTUALIOS (FOTOGRAFIJŲ) KŪRYBINIŲ DARBŲ PARODOS**

**,,ŠALČIO IŠDAIGOS ORE“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų, jų tėvų ir mokytojų virtualios kūrybinių darbų (fotografijų) parodos **,,Šalčio išdaigos ore"** (toliau - paroda) nuostatai reglamentuoja parodos tikslą, uždavinius, dalyvius, organizavimo ir vykdymo tvarką.

2. Parodą organizuoja Kauno Motiejaus Valančiaus mokykla-darželis, Kauno pedagogų kvalifikacijos centras. Informacija apie parodą ir parodos nuostatai skelbiami Kauno Motiejaus Valančiaus mokykla-darželis interneto svetainėje <https://www.valanciauspradine.lt//>

**II SKYRIUS**

**TIKSLAS IR UŽDAVINIAI**

**Parodos tikslas** – ugdyti ikimokyklinio ir priešmokyklinio amžiaus vaikų meninę raišką ir kūrybinius gebėjimus, atliekant eksperimentą, jį nufotografuojant.

**Uždaviniai:**

* skatinti ikimokyklinio ir priešmokyklinio amžiaus vaikų, jų šeimos narių ir mokytojų kūrybiškumą, išradingumą, originalių sprendimų paiešką;
* eksperimentuoti ir atrasti vandens savybių kaitos netikėtumus, esant skirtingoms oro temperatūroms.
* stiprinti mokyklos ir šeimos bendradarbiavimą;
* skatinti kūrybinį bendradarbiavimą tarp ikimokyklinio ugdymo mokyklų.

**III SKYRIUS**

**DALYVIAI**

Parodoje kviečiami dalyvauti ikimokyklinio ir priešmokyklinio amžiaus vaikų grupės, vaikai, jų tėvai, mokytojai.

**IV SKYRIUS**

**PARODOS ORGANIZAVIMO TVARKA**

Parodos dalyviai atlieka eksperimentą – esant žemai oro temperatūrai lauke pilti aukštos temperatūros vandenį. Atrasti ir pasidžiaugti netikėtumais, kaip pasikeičia vandens struktūra, pakitus oro temperatūrai.

Parodos dalyviai nufotografuoja 1-2 vaizdinius (užfiksuotą kaitos akimirką), pavadina ir siunčia elektroniniu paštu: ramune.stanisauskiene@valanciauspradine.lt. 1-2 nuotraukas siųsti kartu su užpildyta dalyvio anketa (1 priedas).

Dalyviai savo darbų nuotraukas parodai pristato iki 2021 m. vasario 10 d.

Visų siunčiamų fotografijų dydis neturi viršyti 5 MB, formatas – JPG (JPEG).

Virtualios parodos sukurtas pristatymas bus įkeltas YouTube platformoje (nuorodos

bus atsiųstos parodos dalyviui nurodytu elektroniniu paštu).

Parodos organizatoriai – direktorės pavaduotoja ugdymui R. Ambrozevičienė ir priešmokyklinio ugdymo mokytoja-metodininkė R. Stanišauskienė.

**V SKYRIUS**

**BAIGIAMOSIOS NUOSTATOS**

Autorius, pateikdamas nuotrauką parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.

Parodos organizatorius pasilieka teisę atsiųstas nuotraukas naudoti neatlygintinai ir

parodos dalyvių vardus ir pavardes, amžių paskelbti Kauno Motiejaus Valančiaus mokykla-darželis interneto svetainėje <https://www.valanciauspradine.lt/>

Parodoje dalyvavusioms įstaigoms ir mokytojams bus išsiųstos Kauno pedagogų kvalifikacijos centro pažymos apie dalyvavimą elektroniniu paštu. Mokytojai sutinka, kad jų asmens duomenys (vardas, pavardė, darbovietė) bus naudojami pažymai parengti ir įtraukti bendrame sąraše.

**Priedas Nr.1**

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ, JŲ**

**TĖVŲ, MOKYTOJŲ VIRTUALIOS (FOTOGRAFIJŲ) KŪRYBINIŲ DARBŲ PARODOS**

**,,ŠALČIO IŠDAIGOS ORE“**

**DALYVIO ANKETA**

|  |  |
| --- | --- |
| **Autoriaus vardas, pavardė** |  |
| **Pedagogo vardas, pavardė** |  |
| **Ugdymo įstaiga** |  |
| **Nuotraukos pavadinimas** |  |
| **Elektroninis paštas** |  |